Сёння ўсё большай колькасці дзяцей патрабуецца карэкцыя маўленчага развіцця. І педагогам, якія пройдуць адпаведнае навучанне ў інстытуце, будзе лягчэй выяўляць парушэнні ў дзяцей і кансультаваць бацькоў па даных пытаннях. Старшы выкладчык Таццяна Пятроўна Гароніна распрацавала курс “Дамашні лагапед” , які ўтрымлівае рэкамендацыі па ранняй дыягностыцы маўленчых праблем і аказанні першаснай дапамогі яшчэ да таго, як з дзіцем пачынае працаваць настаўнік-дэфектолаг. На працягу доўгага часу з дзецьмі дашкольнага ўзросту працавала Інга Уладзіславаўна Кіжло, спецыяліст па лагапедыі і лагарытміцы (спалучэнне маўлення з рытмічнымі рухамі пад музыку) факультэта спецыяльнай адукацыі БДПУ імя Максіма Танка. Зараз такія заняткі праводзіць Яўгенія Славік, лагапед дзіцячай паліклінікі, выпускніца БДПУ.